**Тайынша ауданы әкімінің 2018 жылға мемлекеттік қызметтер көрсету мәселелері жөніндегі есебі**

Қазақстан Республикасының «Мемлекеттік көрсетілетін қызметтер туралы» Заңына сәйкес мемлекеттік көрсетілетін қызмет – көрсетілетін қызметті алушылардың өтініші бойынша жеке тәртіппен жүзеге асырылатын және олардың құқықтарын, бостандықтары мен заңды мүдделерін іске асыруға, оларға тиісті материалдық немесе материалдық емес игіліктер беруге бағытталған жекелеген мемлекеттік функцияларды іске асыру нысандарының бірі.

Мемлекеттік органдарды басқару қызметінің және жергілікті өзін-өзі басқарудың тиімділігіне әсер ететін елеулі фактор олармен мемлекеттік қызмет көрсетудің сапасы мен шапшаңдығы болып табылады. Мемлекеттік қызмет көрсетуді ұсынудың жүйесі негізінен тұтынушының мүддесіне бағытталуы керек. Көрсетілетін мемлекеттік қызметтердің сапасын көтеру бойынша мемлекеттік қызметшілердің алдына маңызды міндет қойылған.

Қазақстан Республикасы Үкіметінің 2013 жылғы 18 қыркүйектегі № 893 қаулысымен бекітілген мемлекеттік қызметтер көрсету Тізбесіне сәйкес, сонымен қатар 2018 жылдың 28 желтоқсанында енгізілген өзгерістермен, Тайынша ауданының жергілікті атқарушы органдарымен мемлекеттік қызметтің 107 түрі көрсетіледі. Мемлекеттік орган арқылы 22 қызмет алуға болады. Меморган, Мемкорпорация, «Электрондық үкімет» порталы арқылы да алуға болатын баламалы қызметтер - 62. Тек Мемкорпорация арқылы-12 қызмет, тек «Электрондық үкімет» порталы арқылы – 11.

Тайынша ауданында 10 жергілікті атқарушы орган, 18 ауылдық округ әкімдерінің аппараттары және Тайынша қаласы әкімінің аппараты мемлекеттік қызметтер көрсетеді.

2018 жылдың 12 айында Тайынша ауданының жергілікті атқарушы органдарымен 59 784 мемлекеттік қызмет көрсетілді, оның ішінде:

- қағаз нысанда – 40 613 мемлекеттік қызмет;

- қағаз нысанда, бірақ «Электрондық үкімет» веб-порталы және (немесе) Мемкорпорация арқылы көрсету мүмкіндігі бар -13 837 мемлекеттік қызмет.

Мемкорпорация арқылы көрсетілген қызметтер саны - 4 783 мемлекеттік қызмет, «Электрондық үкімет» порталы арқылы -551 мемлекеттік қызмет.

Аса сұранысқа ие мемлекеттік қызметтер әлеуметтік қорғау және әлеуметтік бағдарламалар, ауыл шаруашылығы, ветеринария және білім аумақтарында.

Ауданның жергілікті атқарушы органдарымен жоспарлы жұмыс жүргізілуде. Кеңестер, жеке және заңды тұлғаларға Мемкорпорация, «Электрондық үкімет» порталы арқылы сапалы мемлекеттік қызмет көрсетуді түсіндіру бойынша семинарлар өткізіледі. 2018 жылы мемлекеттік қызметтер көрсету мәселелері бойынша 118 іс-шара өткізілді.

Халыққа мемлекеттік қызметтер көрсету мәселелері бойынша қол жетімділікті және ақпараттылықты қамтамасыз ету мақсатында барлық мемлекеттік мекемелерде көрнекі ақпаратпен стендтер (стандарттар, регламенттер, өтініштердің үлгісі, мемлекеттік қызмет көрсетуге жауапты тұлғаның аты-жөні) орналастырылған. Мемлекеттік қызметтер көрсететін мемлекеттік органдардың ресми интернет-ресурстарында «мемлекеттік қызметтер» бөлімі бар, бөлімде мемлекеттік органның көрсететін мем.қызметтерінің тізбесі, стандарттары, регламенттері, мемлекеттік қызметтердің тізбесі орналастырылған.

Тайынша ауданы әкімінің аппаратымен 2018 жылға арналған бақылау іс-шараларының бекітілген жоспарына және мемлекетік қызметтердің сапасын бақылау Ережесіне сәйкес тексеру шараларымен 6 объект қамтылды, атап айтқанда: «Тайынша ауданы Тайынша қаласы әкімінің аппараты» КММ, «Тайынша ауданының Летовочный ауылдық округі әкімінің аппараты» КММ, «Тайынша ауданы Абай ауылдық округі әкімінің аппараты» КММ, «Тайынша ауданы Яснополян ауылдық округі әкімінің аппараты» КММ, «Тайынша ауданы Зеленогай ауылдық округі әкімінің аппараты» КММ, «Тайынша ауданы Драгомировка ауылдық округі әкімінің аппараты» КММ.

Жүргізілген бақылау шараларының барысында мемлекеттік қызмет көрсету аумағында 3 бұзушылық айқындалды. Мемлекеттік қызмет көрсету стандартын бұзғаны үшін мемлекеттік қызмет көрсетуге жауапты 2 маман ескерту түрінде тәртіптік жауапкершілікке тартылды.

Мемлекеттік қызметтер көрсетуді оңтайландырудың және автоматтандырудың нәтижесі мемлекеттік қызметті баламалы негізде көрсету болып табылады, мемлекеттік органмен қатар Мемкорпорация, «Электрондық үкімет» порталы арқылы көрсету. Халыққа көрсететін мемлекетік қызметтің сапасын арттыру мәселесі осы кезеңде мемлекеттік органдардың қызметінде басымды болып табылады. Осы міндетті іске асыру үшін мемлекеттік қызметтер көрсету аумағында біліктілікті арттыруға бағытталған оқу семинарлары өткізіледі, оған бөлім мамандары уақытылы қатысады. 2018 жылы 4 тыңдаушы «Қазақстан Республикасында мемлекеттік қызметтер көрсету сапасын басқару» тақырыбына оқытылды.

Қызмет алушылардан мемлекеттік қызметтер көрсету мәселелері бойынша шағымдар түскен жоқ.

Ауданның жергілікті атқарушы органдарымен «Электрондық үкімет» порталы арқылы электронды түрде көрсетілетін мемлекеттік қызметтердің үлесін ұлғайту бойынша шаралар қабылданады, атап айтқанда:

- аудан әкімдігінің отырыстары, семинар-кеңестер, дөңгелек үстелдер, ашық есік күндері, мемлекеттік қызметтер жәрмеңкесі өткізіледі, аудандық «Тайыншинские вести» және «Тайынша таңы» газеттерінде мақалалар жарияланады және т.б..

- Портал арқылы электронды қызмет алу мүмкіндігін жасау үшін өзіне-өзі қызмет көрсету бұрыштары орнатылды (18 ауылдық округтерде және Тайынша қ., білім бөлімінде, ветеринария бөлімінде, жұмыспен қамту және әлеуметтік бағдарламалар бөлімінде, халықты жұмыспен қамту Орталығында);

- кестеге сәйкес Мемкорпорация филиалымен бірлесіп ақпараттық-түсіндіру жұмыстары жүргізіледі;

2016-2020 жылдарға арналған Тайынша ауданының аумақтық даму Бағдарламасында «Электрондық үкімет» порталы арқылы электронды түрде көрсетілетін мемлекеттік қызметтердің үлесі» нысаналы индикаторы жалпы көрсетілген қызметтер санының электронды түрде көрсетілген санынан 2018 жылғы жоспар 37%, нақты 40,7%, асыра орындау 3,7%.

Тайынша ауданында мемлекеттік қызметтердің сапалы және мерзімінде көрсетілуіне бақылау жүргізіледі. Ауданның жергілікті атқарушы органдарының көрсетілетін мемлекеттік қызметтердің сапасына ішкі бақылау жөніндегі есебі Солтүстік Қазақстан облысы әкімінің аппаратына және Қазақстан Республикасы мемлекеттік қызмет істері және сыбайлас жемқорлыққа қарсы іс-қимыл Агенттігінің Солтүстік Қазақстан облысы бойынша Департаментіне тоқсан сайын ұсынылады.